
E DI DOS ENCUESTA DI SENTIMENTO DI BISHITANTE 


Bou di 1522 turista; Grado di satisfaccion y probabilidad pa regresa ta hopi halto 


Den e ultimo cuartal di 2023, 
Aruba Tourism Authority 
(A.T.A.) a actualisa su Encuesta 
di Sentimento di Bishitantenan 
(Visitor Sentiment Survey”) cual el 
a condusi como parti di e estudio di 
capasidad di carga na 2017/2018. 
AT.A. ta actualisando varios 
analysis di e rapport aki pa asina 
por compara e situacion actual cu 
esun di e momento na 2017/2018 
(y den cierto caso cu mas momento 
unda a midi). Kier subraya e 
hecho cu A.T.A. mensualmente ta 
midi kiko e bishitante ta sinti di 
su experiencia y ta raporta riba 
esaki mensualmente pa medio di 
su raport mensual di estadistica 
(Statistical Monthly Report). 
Tambe kier subraya cu ta midi e 
Sentimento di nos Residentenan 
tambe, a haci esaki e.o. na 2018 y 
2022. 


E estudio aki ta un replica di 
2017/2018 unda a midi te na unda 
e grado di aceptabilidad ta bai 
ora ta trata e topico di multitud 
di hende (“crowdedness”) na e 
respectivo sitio. Pues e sentimento/ 
percepcion di e bishitante ora e 
wordo confronta cu e diferente 
nivel di multitud na e sitio. 
Business IQ hunto cu studiantenan 
di Universidad di Aruba a keda 
encarga pa ehecuta e estudio na 
14 diferente sitio turistico rond di 
nos isla. E encuesta a wordo haci 
bou di 1522 persona cu tabata 
bishitando nos isla. 


A haci preguntanan tocante e 


probabilidad di e bishitantenan 
pa bolbe bishita e sitionan aki si e 
condicionnan cambia. Aki ta papia 
di condicionnan manera cantidad 
di persona presente na e sitio y di 
e medio ambiente rond di e sitio. E 
analisis a compara e resultado cu 
un estudio similar cu a wordo haci 
na 2017/2018. Mester menciona 
cu tin algun sitio adicional cu a 
wordo agrega na e estudio di 2023 
pa yega na un total di 14 sitio. 
Entre e sitionan por conta cu: 
California Lighthouse, Alto Vista, 
Bushiribana, Casibari, Ayo Rock 
Formation Awards, Quadirikiri, 
Fontein y na diferente di nos 
beachnan. 

Algun di e resultadonan principal 
di e Encuesta di Sentimento di 
Bishitanten ta inclui cu por lo 
general, participantenan di e 
estudio a experencia cu e sitionan 
bishita no ta demasiado ocupa / 
yen di hende of demasiado satura. 


Di un scala di 1 pa 5, caminda cu 
1 ta hopi improbabel y 5 ta hopi 
probabel, bishitantenan a indica 
cu nan tin hopi probabilidad pa 
bolbe bishita e sitionan turistico 
caminda e encuesta a tuma luga. 
For di e 14 sitionan caminda e 
encuesta a tuma luga, mester 
menciona cu Baby Beach a wordo 
clasifica como esun mas ocupa, 
sigui pa Eagle Beach, Palm Beach 
y Arashi. Ayo y Casibari a wordo 
clasifica como e sitionan menos 
ocupa. 

Pa A.T.A,, 


e opinion di nos 


bishitantenan ta crucial pa sefiala 
areanan cu mester di extra 
atencion y pa tuma medidanan. 
A.T.A. lo actualisa como tal e 
conseho y lista di posibelaccionnan 
(inclui den e ultimo estudio), cu 
mester ser tuma pa contraresta 
desaroyonan negativo /y stimula 
esnan positivo. Mester subraya cu 
esaki ta otro esfuerzo di A.T.A. pa 
trece feedback concreto dilanti, pa 


asina conhunto cu esnan concerni 
.. tuma e accionnan debido. 


A.T.A. su esfuerzonan local lo 
sigui ta enfoca riba entre otro (y 
den ningun orden di prioridad!): 
(a) e sitionan mas bishita (b) riba 
nos playanan (c) nos hendenan/ 
servicio (d) nos seguridad (e ) nos 
naturalesa y medio ambiente, y 
riba hopi mas. 


Comcomber stoba 


Boonchi cora cu rabo 


bacalao 


Steak di wea 


chicken mushroom 


Mochi pisca 


porkchop- 

PA DONONAN DI TRABOU Y PENSIONADONAN 


Entrante aña 2024 pensionadonan ta paga menos prima di AZV 
E prima di AZV ta wordo reduci 


2 Departamento di Impuesto 


Departamento di Impuesto ta informa tur 
pensionado y nan doño di trabou, cu entrante 
aña 2024 e prima di AZV ta wordo reduci y ta 
bira 5,5% riba e prome Afl. 30.000 di entrada 
of salario. Te cu aña 2023, e porcentahe tawata 
6,5%. E reduccion di 1% ta valido pa tur 
pensionado cu tin e edad di 65 aña of mas. 


Si e entrada of salario di e pensionado surpasa 
Afl. 30.000 pa aña, e ta paga 10,5% riba e suma 


AZV E entrada maximo pa cobra prima 
(premieloongrens of premie-inkomen) di AZV 
no ta cambia y ta keda Afl. 85.000 pa aña 
2024. Esaki ta nifica cu si e salario of entrada 
di un pensionado surpasa Afl. 85.000, e ta paga 
e suma maximo di Afl. 7.425 pa aña na prima 
di AZV. 

Ehempel: 

P 

remieloongrens of premie-inkomen Afl. 56.000 
Calculacion di prima di AZV 

5,5% riba 30.000 ta Afl. 1.650 

10,5% riba 26.000 (56.000-30.000) ta Afl. 


Afl. 4.380 na prima di AZV den aña 2024. 

Pa tur otro persona cu no ta pensionado (di edad 
te cu 64 aña) no tin cambio. E premieloongrens 
of premie-inkomen ta Afl. 85.000 pa aña y e 
porcentahe ta 10,5%. E prima maximo di AZV 
ta Afl. 8.925 maximo pa aña (85.000 x 10,5%). 
Departamento di Impuesto ta haci un apelacion 
special na e doñonan di trabou pa tene cuenta 
cu e cambionan ora cu calcula e prima di AZV 
di un pensionado pa asina por retene e suma 
corecto. 


Gerencia di Departamento di Impuesto 


restante. 


cobra 


2.730 
prima di 


16 di januari 2024 


Den e ehempel aki e pensionado lo paga total 


MINISTER GEOFFREY WEVER TA ELABORA RIBA 
PLAN PA DESAROYO DI ‘ORANGE ECONOMY” Y 
EMPRESARIONAN CREATIVO NA SAN NICOLAS 


Entrada maximo pa 
Como Minister di 
Asuntonan Economico, 


Comunicacion, y Desaroyo 
Sostenibel, Geoffrey 
Wever su mision ta pa 
pone San Nicolas, e “heart 
and soul” di nos isla, na 
e adelanto di desaroyo 
economico. Durante un 
conferencia di prensa e 
mandatario a anuncia cu 
lo inicia un esfuerzo pa 
stimula y transforma e 
sector creativo - e Orange 
Economy - den e area. 


Ta reconoce e importancia 
di e Orange Economy como 
motor economico y fuente 
di progreso y adelanto. 
Nos plan no solamente 
ta enfoka riba inversion 
den infrastructura, 
pero creacion di 
oportunidadnan pa nos 
ciudadanonan. Minister 
Wever ta pone enfasis 
riba e "capacity building", 
empoderando nos 
hendenan y mustranan 
riba e potencial di nan 
skills creativo, asegurando 
cu nan no lo ser laga atras 


den e desaroyo. 


E meta di e plan 
'Development Orange 
Economy in San Nicolas 
- Empowering the 
Creative Industries for 
Economic Transformation' 
ta pa genera empleo y 
prosperidad pa e area, 
mientras ta atrae mas 
bishitante y revitalisa e 
bida urbano. Cu e empuhe 
y enfasis riba e Orange 
Economy di parti di 
gobierno, kier demostra 
no solamente na esnan den 
e industria, pero tambe 
sector financiero cu tin 
oportunidad cu ta 'bale la 
pena' inverti den e sector. 


Lo tin actividadnan cu lo 
wordo ehecuta durante 
henter e aña pa no 
solamente mehora e area, 
sino tambe pa subraya e 
potencial di San Nicolas 
como un ciudad creativo: 
un luga pa biba, traha y 
diverti. 


Parti di e plan ta e serie di 


Creative Entrepreneurship 
Workshops, organisa pa 
IDEA. E obhetivo ta pa 
educa, inspira, y fortalece 
e empresarionan creativo, 
brindando nan "tools" pa 
logra exito. E workshops 
lo tuma luga den 'The 
Hub' na San Nicolas, cu 
e prome workshop dia 
21 di februari 2024. Lo 
trata temanan manera 
planeacion, lanzamento, 


maneho, y expansion di 
negoshi. 


Adicionalmente, lo 
tin un simposio di 
Orange Economy na 
april, celebrando e 
Dia Internacional di 


Creatividad y Innovacion. 
E evento aki lo conta cu 
presencia di expertonan, 
representantenan di 
sector publico y priva, y 


creativonan pa discuti 
strategianan, bon 
practicanan, y cooperacion 
pa capitalisa e potencial 
di e sector creativo. Ta un 
oportunidad pa reconoce 
y stimula e crecemento di 
e Industrianan Creativo y 
Cultural (CCI) di Aruba, 
y atrae inversion for di 
fuentenan tanto domestico 
como internacional. 


SH Quo 

Minister di Turismo y 
Salud Publico sr. Dangui 
Oduber, hunto cu Minister 
di finansas sra. Xiomara 


Maduro, sr. Raul Gei, 
Director Monumenten 
Bureau Aruba, sr. Francois 
Geerman Director di 
Museo Arqueologico y sr. J. 
Van Kessel representante 
di Van Kessel Havenbouw 
Aruba, ta anuncia cu a 
firma un acuerdo pa por 
renoba y sigui inverti den 
nos herencianan cultural. 
E proyecto di renobacion 
di e edificio di Modern 
Art Gallary (MAG) na 
Ecury Complex, ta un otro 
bunita proyecto cu ta bay 
wordo financia pa Tourism 
Product Enhancement 
Fund (TPEF). 


TPEF ta bay funda e 
proyecto aki via su 
“Erfgoed”/“Heritage 
Post” y e proyecto aki lo 
demora aproximadamente 
cinco luna bou di guia 
di Monumenten Bureau 
Aruba. Ta pa nota cu TPEF 
ta funda proyectonan di 


Minister Dangui Oduber 


TPEF TA FINANCIA UN OTRO BUNITA PROYECTO: 
RENOBACION DI E “MODERN ART GALLERY” DI MUSEO 
ARQUEOLOGICO NACIONAL ARUBA 


cultura pa un di 3 biaha. 
Diferente proyecto cu a 
wordo haci caba manera; 


instalacion di airconan 
nobo, restaura dak di 
Permanent Exhibition 


Area (PEG) y awo restaura 
ful MAG. 

Minister Dangui Oduber 
ta splica cu TPEF ta un 


fondo di presupuesto 
cu ta haci inversionnan 
den embeyecemento 


di producto Aruba. E 
fondo ta inverti tambe 
den nos herencianan 
cultural y ta mantene nos 
costanan limpi. TPEF a 
bin ta financiando varios 
proyecto rond di Aruba pa 
cu nos turismo. 


Ademas, e meta tras di 
e proyectonan aki ta pa 
conserva e autenticidad 
di Aruba su cultura y 
herencia pa nos turistanan 
por bishita nos museonan 
y pa asina por siña mas di 
nos historia. E intencion 
tras di e invercionan aki 
ta pa atrae mas bishitante 
na nos museonan y Museo 


Arqueologico ta confirma 
cu tin un crecemento 
den bishitantenan na nos 
museonan. Ta resalta cu 
den afia 2022, 4000 local 
y turista a bishita nos 
museonan y na aña 2023, 
esaki a subi te cu 10.000 
bishitante. 


OPENBAAR 
MINISTERIE 
ARUBA 


Minister Dangui Oduber 
a indica cu su maneho 
di turismo ta dirigi na 
trece turismo di calidad, 
pa trece e turistanan 
afluente y ta sigui enfoca 
den diversificacion di 
nos turismo. E cultura di 
Aruba ta importante pa 
nos por comparti na nos 


turistanan. 
Finalmente Minister 
Dangui Oduber kier a 


gradici e board di TPEF 
pa a aproba e fondo di e 
proyecto di renobacion. 
Tambe danki na Museo 
Arqueologico Nacional 
Aruba y tur cu a haci e 
proyecto aki posibel. 


Corte di Prome Instancia 18 januari 2024 


Horario | Sospechoso 


Acto Castigabel 


Pro forma. P. ta wordo acusa di a abusa sexualmente di tres 
persona riba tres diferente fecha, esta, 28 di maart 2023, 26 
di april 2023 y 28 di oktober 2023. 


Pro forma. M.T. ta wordo acusa di a viola ley di droga den e 
periodo di 8 di augustus 2023 te 18 di september 2023. 

R.F. y C. ta wordo acusa di a viola ley di droga den e periodo 
di prome di augustus 2023 te 20 di september 2023 y den e 
periodo di prome di augustus 2023 te 25 di september 2023. 


Pro forma. C. ta wordo acusa di kiebro y ladronicia di van di 
un compania riba 10 di oktober 2023. E ta wordo acusa di 
ladronicia di un caha di placa riba e fecha menciona. 

E ta wordo acusa di intento di asesinato di un persona riba 10 
di oktober 2023, dor di hinke varios biaha cu un cuchio na su 
nek y dal e varios biaha cu un biga na su cabez y na su curpa, 
a consecuencia di cual e hende a resulta gravemente herida. 
E ta wordo acusa di a maltrata un otro persona 
intencionalmente riba e dia en cuestion, dor di dal e varios 
biaha cu un biga na su curpa, a consecuencia di cual e hende 
aki tambe a resulta herida di gravedad. 

E ta wordo acusa di intento di ladronicia cu violencia di dos 
truck di un compania riba e mes 10 di oktober 2023. E 
violencia tabata dirigi contra dos persona y a encera cu C. a 
dal nan mokete den cara y a menaza nan cu un raspo. 


Pro forma. B. ta wordo acusa di a viola ley di droga riba 7 di 
oktober 2023. 


AY 

Masha pabien na Jean Marie Hernandis cu a sali primera finalista 

Diabierna ultimo, 
Minister di Ensefiansa 
y Deporte Endy Croes 
a asisti na e Eleccion di 
Reina di Colegio E.P.I. cu 
a tuma luga riba tereno 
di e scol. E afia aki seis 
(6) candidata di Colegio 
E.P.I. di diferente sector 
a competi pa e corona, 
esta Jill, Aisha, Mandy, 
Jean Marie, Tiana y 
Valery. Tabata un anochi 
placentero, unda docente-, 
studiante-, famia- y 
amigonan tabata presente 
pa apoya nan candidata 
preferi. 


Tiana Tromp, kende a 
representa klas AA4-1A 
di Unidad Salubridad 
& Servicio (S&S), a bira 
reina di Colegio E.P.I. 
2024 y Minister Endy 
Croes tabatin e honor di 
corone. Banda di esaki, 
Tiana a hiba e premio 
di Social Media Queen, 
Best Performance, Best 
Costume y Best Speech. 
Representante di klas LTH- 
1E di Unidad Hospitalidad 
y Turismo (H&T), Jean 
Marie Hernandis, a sali 
primera finalista y a hiba 
e premio di Mas Popular 
y Best Make Up. Tambe 
tabatin entretenimento 
di Dj Nutzbeatz, Groove 
Masters y brassband cu a 
pone un dushi ambiente 
e anochi aki, unda cu tur 
presente por a baila y gosa 
hunto cu e reina di Colegio 
EB. 


Un tremendo evento 
Carnavalesco cu e team 
di Unidad di Hospitalidad 
y Turismo a organisa. 
Minister Endy Croes ta 
felicita directora general 
di Colegio E.P.I. Sra. Ankie 
Danker, staf y maestronan 
cu ta brinda tur sosten na 


e studiantenan. Minister 
Endy Croesta felicita Tiana 
Tromp cu a sali reina di 
Colegio E.P.I. 2024 y Jean 
Marie Hernandis cu a sali 


primera finalista, alabes 
ta apaudi tur participante 
cu a subi escenario y duna 
un bunita presentacion e 
anochi aki. 


PAG. 6 


SH 


DIARAZON 17 JANUARI 2024 


Prome Minister Evelyn Wever-Croes: 


Tres meta principal pa departamentonan cu ta resorta bou Prome 
Minister pa aña 2024: 


ELIMINA ATRASO, MEHORA SERVICIO Y 
DIGITALISACION 


“ARUBA LO HAYA 3.5 MIYON EURO DI UNION EUROPEO 
PA DIGITALISA PROCESONAN DEN GOBIERNO” 


Nos ta den e prome 
simannan di aña 2024 
y cada ministerio di 
Gabinete Wever-Croes 
hunto cu departamentonan 
di Gobierno lo enfoca riba 
un aña miho cu e aña 
tras di lomba na unda tur 
meta por wordo realisa. Pa 
loke ta trata su ministerio 
di Asuntonan General, 
Innovacion, Organisacion 
Gubernamental, 
y Infrastructura y 
Planificacion Teritorial, 
y departamentonan cu ta 
resorta bou di esakinan, 


Prome Minister Evelyn 
Wever-Croes a duna 
di conoce cu e ta den e 
proceso pa reuni cu tur 
e departamentonan aki 
pa asina hunto fiha e 
metanan concretamente 
pa cada departamento pa 
asina sigura cu lo logra e 
metanan proponi den e 
aña aki. 


Prome Minister a enfatisa 
cu e tres areanan principal 
cu e lo concentra mas 
riba dje ta pa elimina 
atraso, mehora servicio 


BRIYANDO FUERTE + TRECIENDO CLARIDAD 


pa nos ciudadanonan y 
digitalisacion y pa asina 
e resultandonan lo ta 
tremendo manera ta e 
caso di e Departamento 
di Censo cu ya a wordo 
digitalisa, y ta traha hopi 
eficiente, ta duna un 
servicio hopi bon y lihe 
na ciudadanonan y no tin 
atraso. Esaki, pa Gobierno 
ta un ehempel pa traha riba 
otro departamentonan 
y pa fin di aña mas 
departamento por realisa 
e cambionan aki y brinda 
miho servicion na e pueblo 
di Aruba. 


Prome Minister a duna 
di conoce cu na fin di 
februari Minister di 
Economia Geoffrey Wever 
lo firma un acuerdo cu 
Union Europeo pa Aruba 
haya 3.5 miyon Euro pa 
digitalisa procesonan 
den Gobierno. E placa 
aki Aruba lo no ricibi den 
un solo biaha y tampoco 
por uza esaki pa otro 
cos, pero specificamente 
pa digitalisacion di tur 
proceso y asina purba 
elimina tardansa y 
problemanan manera por 
ehempel esun actual di 
kavel pa Carnaval. 


Corte di Prome Instancia 19 januari 2024 


Sospechoso | Acto Castigabel 


K. ta wordo acusa di posesion di un arma di candela riba 
13 di juni 2023 y di a viola ley di droga riba 2 di oktober 


2022. 


“Procesonan lo ta 
completamente automatisa 
y transparente pa asina 
tur hende por mira kico 
ta locual ta pasa y con 
e proceduranan lo ta. 
Esakinan ta e metanan 
cu sigur lo por bin cu su 
retonan, pero mi tin tur fe 
y confiansa cu 2024 lo bay 
ta un bon aña pa logra cada 
meta proponi, cu energia y 
hopi determinacion. Aña 
2024 ta aña di Stabilidad 
y Prosperidad y ta riba e 
fundeshinan aki, hunto 
nos ta logra”, Prome 
Minister a expresa. 


V.A. ta wordo acusa di abuso sexual di nuebe persona 
menor di edad den e periodo di april 2019 te februari 
2022. 
E ta wordo acusa di a viola castidad y decencia na 
lugarnan publico (den cercania di dos scol y na Seroe 
Blanco) den e periodo di december 2021 te febuari 2022, 


dor di mustra su parti intimo y masturba. 

E ta wordo acusa di distribucion y posesion di 
pornografia infantil di aña 2019 te aña 2022, dor di saca 
potretnan di un persona menor di edad. 

E ta wordo acusa di intencionalmente manda fotonan 
ofensivo y indecente di su parti intimo na tres of mas 
persona den e periodo di april 2019 te februari 2022. 
V.A. ta wordo acusa di a viola decencia na un lugar 
publico (un hotel) riba 20 di februari 2023, dor di drenta 
baño di damas y mustra un persona su parti intimo. 

NURSE DI CURASON, SEMPER CLA PA YUDA 
MAX ABECIA TA HOH SU EMPLEADO DI AÑA 2023! 


Diasabra Horacio Oduber 


Hospital a tene su 
tremendo fiesta anual pa 
empleadonan cu e aña 
aki tabata yena di color. 
Durante e ambiente festivo 
a tuma un momento pa 
gradici tur colega pa e 
tremendo trabou cu a 
eherce durante 2023 y 
alabes tambe pa anuncia 
e empleado di aña di 
HOH 2023. Hospital 
ta haya importante pa 
demonstra gratitud y 
aprecio na cada momento 
na coleganan y sigur esnan 
cu ta destaca di un of otro 
forma. Ya pa basta aña ta 


saca empleado di luna y 
tambe merecidamente e 
empleado di aña. Algun dia 
pasa a pidi team completo 
di managers pa di forma 
anonimo vota ken segun 
nan merece e elogio di 
wordo nombra empleado 
di aña 2023. 


Cada empleado di luna 
a wordo yama padilanti 
durante e magno evento 
aki y a conta algun ‘fun 
facts di cada persona. 
Tambe Hunta di Directiva 
a elabora riba tur empleado 
di luna cu ta supermotiva y 
ta bay “the extra mile” pa 


su coleganan, pashentnan 
y hospital. A enfatisa 
cu cada un di nan tin 
un dedicacion extra pa 
hospital y tur ta contribui 
na eleva calidad di cuido 
na hospital. Riba conteo 
di 10 e dos miembronan 
di Hunta di Directiva, 
esta sr. Jacco Vroegop y sr. 
Gregory Croeze a anuncia 
cu e honor di empleado di 
aña 2023 ta bay pa Max 
Abecia. 


Colega Max, nurse na 
departamento di cuido B3 
y tambe conoci como ‘the 
Maxfactor’ of ‘superMax’ 
a sali empleado di luna 


di mei 2023 riba Dia 
di Enfermeria. E ta e 
‘verpleegkundige met 
coördinerende taken’ 


(VCT) riba piso y loke ta 


= 
8 


b 
C 


resalta di Max ta cu e ta un 
tremendo teamplayer y ta 
para cla pa tur hende. No 
solamente pa coleganan, 
pero tambe pashentnan 
y nan famia y no lubida e 
specialistanan cu e ta trata 
cu hopi respet. E ta un 
persona creativo y semper 
ta enfoka pa trece solucion 
unda cu tin mester. 


Max ta un colega dinamico 
cu ta inspira otro y alabes 
ta un di nos profesionalnan 


den enfermeria cu hopi 
dedicacion y pasion pa 
su trabou, pero tambe un 
persona hopi humilde. 
Manera e mes ta bisa ʻe 
elogio aki no por a sosode 
sin e team completo’. 


Gerencia y coleganan ta 
masha orguyoso di tin Max 
como colega y sigur esaki 
ta un tremendo titulo pa 
Max. Masha pabien cu e 
reconocemento fantastico 
aki! 


Lp» 


TE 

A.T.A: TA CLAUSURA 2023 CU RESULTADO 
HISTORICO PA ARUBA 


‘Compara cu 2019; volumen a crece cu 11% mientras cu nivel di entrada a crece 


Desde e inicio di pandemia di COVID-19, 
Oficina di Turismo (A.T.A.) a bin ta compara 
cifra di bishitante “stayover” di nos isla cu 
cifranan di afia 2019, e ultimo afia cu Aruba 
a mira un record di bishitante prome cu e 
pandemia. A base di e comparacion di cifra 
aki por a identifica e recuperacion di Aruba su 
industria di turismo. Entrante 2024 lo compara 
cifranan “stayover” cu 2023. 


2023 VOLUMEN (“STAYOVER”) TA CRECE 
CU 11% 

Te cu december 2023, Aruba a ricibi un total 
di 1,243,554 bishitante “stayover”, esaki ta un 
crecemento di 11%, compara te cu december 
2019, unda a a ricibi 1,118,944 bishitante 
“stayover”. Si compara e prome 12 lunanan di 
2023 cu e prome 12 lunanan di 2022, por wak 
un crecemento di 13%, bayendo for di 1,100,997 
bishitante “stayover” pa 1,243,554 bishitante 
“stayover”. 


2023 ENTRADA (“TOURISM CREDITS”) TA 
SIGUI CRECE AUN MAS 

Ta midi entrada, es decir e “calidad” di 
bishitante’, na diferente manera. Entre otro 
locual bishitantenan ta dispuesto pa paga pa 
un anochi di estadia y entre otro pa medio di 
Tourism Credits registra pa Banco Central di 
Aruba. Den Q3 di 2023, Tourism Credits a 
aumenta cu 27% si compara e mesun periodo 
na 2019. Ora nos compara Q3 di 2023 cu Q3 di 
2022, Tourism Credits a aumenta cu 3%. Den e 
periodo di Q1 te cu Q3 di 2023, Tourism Credits 
a aumenta cu 15% si compara mesun periodo 
na 2022 y a aumenta cu 25% si compara cu 
2019. A.T.A. ta proyecta di por sera 2023 cu un 
subida di 37% compara cu 2019. 


COMPARACION DI DECEMBER “STAYOVER” 
2023 DEN COMPARACION CU 2019 Y 2022 

Den luna di december 2023 nos destinacion a 
ricibi un total di 127,331 bishitante “stayover”. 
Si compara luna di december 2023 cu december 
2019 - cu tabata e ultimo aña normal di 
turismo, por mira cu Aruba a recupera 126.4% 


aun mas? 


ARRIVALS SHARE 2023 (1%) 


1,243,554 
+11% +13% 


aN 


TOURISM CREDITS Q1 - Q3 


aw6c.3451.60.» 
+25% 


+15% 


ACCOMMODATION 
SHARE 2023 (%) 


EUROPEAN PLAN ALL-INCLUSIVE 
27.2% 17.6% 


TIMESHARE OTHERS 
mont TE 
27.2% VACATION RENTALS 


28% 


di locual a wordo ricibi na december 2019, cu 
ta indica un crecemento di 26.4%. Si compara 
december 2023 cu december 2022 por wak un 
crecemento di 15%. 


MERCADONAN Y CATEGORIANAN DI 
ACOMODACION 

Den december 2023 80% di e total di e 
bishitantenan “stayover” pa Aruba a bishita for 
di Norte America, 5% a bishita for di Europa, 
12% a bishita for di Latino America y 3% tawata 
procedente di otro partinan di mundo. 


Mirando e categorianan di acomodacion, 
den december 2023 26% di bishitante a keda 
den hotelnan European Plan, 15% a keda 
den hotelnan All-Inclusive, 25% a keda den 
Timeshare y 34% a keda den otro tipo di 
acomodacion, conoci tambe como short-term 
vacation rentals (STVR). 


SHORT-TERM VACATION RENTALS 

Oficina di Turismo (A.T.A.) a condusi un 
estudio pa actualisa e inventario di “Short-Term 
Vacation Rentals’ (STVR) na Aruba. Un estudio 
cu ta inclui inventario di Condominiums 
existente y condominiums cu actualmente ta 
na caminda pa realisacion, y lista actualisa di 
lugar di estadia cu no ta un hotel pero cu si ta 
disponibel na e turista cu ta keda na Aruba pa 


Shortterm Vacation Rentals 


49.1% 
8,969,524 


48.5% 
9,300,427 


Occupancy 


Revenue 


60.6% 
14,347 024 


60.0% 66.1% 


16,559,245 28,087 940 
Source: A.TA. (Transparent) 


ARRIVALS SHARE 2023 AA: 
Compared to 2022 


MARKET SHARE 2023 (%) 


NORTH AMERICA 
81.1% 


SOUTH AMERICA EUROPE 5.8% 


REST OF THE WORLD 


TARGETS 2024 


CENE 


un corto tempo (Fuente di lista: Transparent 
& investigacion adicional MGM Source). Na 
2023 28% di esnan cu a bishita a keda na un 
‘otro’ tipo di acomodacion, mientras cu 72% 
a keda na un hotel. E sector di ‘otro’ tipo di 
acomodacion a conoce un crecemento di 27% 
na 2023 compara cu 2022. Segun e resultado di 
e estudio, por menciona cu den totalidad Aruba 
ta conta cu 3,748 unidad di STVR activo cu lo 
por acomoda 17,321 persona. 

Si compara december 2023 cu december 
2022 por wak cu e ocupacion averahe di e 
acomodacionnan aki a subi cu 6 punto di 
porcentahe, for di un averahe di 60% na 
december 2022 pa un averahe di 66% na 
december 2023. Si compara december 2023 
cu december 2019 por wak cu e ocupacion 
averahe di e acomodacionnan aki a crece cu 16 
punto di porcentahe, for di un averahe di 50% 
na december 2019 pa un averahe di 66% na 
november 2023. 

Den caso di entrada, si compara december 
2023 cu december 2022 por wak cu e categoria 
a genera un crecemento den entrada di 51%. Si 
compara december 2023 cu december 2019 por 
wak cu e categoria a genera un crecemento den 
entrada di 228%. 

Short-term Vacation Rentals 


2019 2020 2021 2022 2023 
Occupancy 49.7% 48.5% 60.6% 60.0% 
66.1% 

Revenue 8,569,524 9,300,427 
14,347,024 18,558,245 28,087,940 


Source: A.T.A. (Transparent) 


Pa ricibi A.T.A. su ‘Statistical Monthly Report’ 
tur luna, por contacta Melanie Kelly na 
m.kelly@aruba.com 

MINISTER ENDY CROES A ASISTI RECEPCION DI 
ANA NOBO DI MARINIERSKAZERNE 


Dia 11 di januari ultimo, 
Marinierskazerne a 
organisa nan tradicional 
Recepcion di Afia Nobo. 


Croes 
kerida 
esposa Dilaila Croes — 
Odor hunto cu Vice Prome 
Minister Sr. Ursell Arends 
y distinguido esposa 
Tamarah Arends -Croes a 
atende e recepcion aki. E 
celebracion special a conta 
cu presencia di Gobernador 
di Aruba Su Excelencia 
Alfonso Boekhoudt y 
ex - Gobernador Sr. 


Minister Endy 
acompaña pa su 


Fredis Refunjol y demas 
invitadonan presente a 
pasa un rato agradabel, 
brindando pa un excelente 
2024. E recepcion 
ameno aki a tuma luga 
na Marinierskazerne na 
Savaneta. 
Gobierno di Aruba y 
Marinierskazerne tin un 
relacionestrecho, cualsigur 
ta refleha den e temponan 


dificil unda mester 
mantene nos fronteranan 
sigur. Marina Real ta 


hunga un rol importante 


conhuntamente cu Guarda 
Nos Costa “Kustwacht”, 
Aduana y autoridadnan 
local. Hunto nan ta 


haciendo trabounan duro 
pa mantene nos costanan 
sigur. 


Minister 
ta gradici 


Por ultimo, 
Endy Croes 

comandante Walter 
Hansen, kende ta 
Commandant der 
Zeemacht in het Caribisch 


Gebied y comandante 
di Marinierskazerne 
Savaneta Luitenant- 


kolonel, T.A.H Van Wijk 
pa e invitacion y caluroso 
recepcion. 


PAG. 10 SUL Qu DIARAZON 17 JANUARI 2024 


Lesnan a cuminsa bek na Chaco 
Taekwondo Academy 


Despues di e dianan di 
fiesta, Chaco Taekwondo 
Academy bou guia di tur 
su Masternan a cuminsa 
bek cu e lesnan di Tae- 
kwondo. 

Chaco Taekwondo Acad- 
emy ta e scol den area di 
Noord di Taekwondo. 


Na aña 2023 Master Mel- 
vin Rasmijn, Master Yo- 
shmar Wever y Master 
Miguel Genser a tuma e 
scol over y a pone hopi en- 
fasis pa e sigui crese. 


A 


Chaco Taekwondo Acad- 
emy ta e unico scol di 
Taekwondo na Aruba den 
area di Noord cu tin mas 
faha preto. 


E atletanan cu ta train na 
Chaco Taekwondo Acad- 
emy ta haña atencion di- 
recto y ta haci cu Chaco 
Taekwondo Academy tin e 
miho atletanan di Aruba. 


ADAR 
e co p iii 


na 

MINISTER XIOMARA MADURO TA INVITA PA 
SINTONISA UN PROGRAMA INFORMATIVO INTERESANTE 


DIGITALISACION NA DEPARTAMENTO DI 
IMPUESTO (DIMP) 


Minis- 


Oranjestad — 
ter Xiomara Maduro ta 
continua cu program- 
anan informativo na 


television. E biaha aki ta 
presenta un programa 
tocante ‘Digitalisacion 
na Departamento 


di Impuesto (DIMP). E 
mandatario ta informa 
cu e proyecto di digital- 
isacion na DIMP a 


Pelicula “TIERRAS CALIEN- 
TES” ta cla pa su estreno 


Despues di lunanan di 
filmacion y editing den 


2023, productor Angel 
Soto di Stichting Lumiere, 
Aruba, cu orguyo ta in- 
forma Aruba henter cu e 
pelicula TIERRAS CALI- 


ENTES a keda cla. 
HUMAN TRAFFICKING 
Un elenco di actornan lo- 
cal y internacional a forma 
parti di e elenco cu a trata 
e tema “human 
trafficking” cu ta trafica- 


cion di hendenan muhe cu 
ta keto bay tumando luga. 
Estreno 

E lansamento ta priminti 
di bira uno elegante acom- 
paña pa ful e elenco y invi- 
tadonan. 

CINEMA LOCAL 

Pueblo di Aruba ta keda 
invita pa mira “Tierras 
Calientes” den luna di feb- 
ruari 2024. E fecha y 
cinema exacto ta ser duna 


cuminsa na aña 2017 pa 
mehora e servicio na e 
contribuyentenan. Du- 
rante e añanan cu 

a sigui DIMP a introdu- 
ci varios cambio atraves 
di e sistema online cu 
ta simpel y moderno pa 
facilita e contribuyen- 
tenan, pa e proceso por 
cana mas structura y 
lihe. E 

trabounan di digitalisa- 
cion ta un proceso in- 
tensivo y exitoso. 

Den e programa aki Di- 
rectora di Impuesto, sra 
Luenne Gomez-Pieters 
ta brinda 

informacion tocante e 
trayecto di digitalisa- 


dentro di poco. 

Tierras calientes lo por 
ser mira unicamente riba 
pantayanan grandi di cin- 
ema. Nos ta invita Aruba 
henter pa apoya e produc- 


cion na DIMP y lo duna 
tambe un bista di 

otro trabounan cu DIMP 
ta haciendo pa mehora e 
servicio na e contribuy- 
ente. 

Minister Xiomara Mad- 
uro ta extende un invi- 
tacion na henter comu- 
nidad pa sintonisa e 
programa  Digitalisa- 
cion na Departamento 
di Impuesto (DIMPY. 


E programa lo pasa dia- 
huebs, dia 18 di januari 
pa 7.30 di anochi na Te- 
learuba y 

diabierna, dia 19 di jan- 
uari pa 8'or di anochi na 
Diario TV. 


cion local aki cu ta prim- 
inti di ta un pelicula cu 
hopi chens di gana 
premionan grandi den 
Festivalnan internacional 
di cine. 


PAG. 12 


SUL Quo 


DIARAZON 17 JANUARI 2024 


FORTALEZA PA FAMIA 


Scirbi Pa Pastor Marcel Balootje. 


MURMURACION TA PICA Y KEHAMENTO 


Murmuracion ta un acusacion 
contra Dios, cu Su plan pa bo 
bida, no ta un bon plan. 

Y esey ta locual diabel a hinca den 
mente di hende pa nan keha y bay 
contra Dios, ora nan ta ricibi bon 
pero toch nan no ta agradecido, 
pa locual Dios a haci. 

Ta para scirbi den Exodo capitulo 
16 y 17 con Dios a duna Mana for 
di cielo y awa for di Baranca y 
toch hende no tabata contento, y 
Dios a bisa cu pa motibo di nan 
murmuracion, kehamento, cual a 
hiba 

nan na rebeldia contra Dios, nan 
lo no drenta e tera priminti, y bi- 
jbel ta siña nos cu tur a muri den 
desierto. 

Tin un peliger hopi grandi ora 
hende ta murmura y keha contra 
Dios, pasobra murmura contra 
hende, y 

keha contra hende, ta e simia di 
desunion cu diabel ta hinca den 
cas di famia, pero ora hende ta 
murmura contra Dios , nan ta 
lanta e furia di Dios, cual ningun 
hende no por controla. 

Hende orguyoso,ta murmura, 
awendia nos ta bibando den un 
tempo peligroso, caminda canti- 
dad di 


TA PELIGROSO 


murmura contra Dios, pasobra 
nan kier ta muher y nan a nace 
homber y nan kier ta homber y 
nan a nace muher, esey definitiv- 
amente ta demostra cu nan no ta 
contento, con Dios a crea nan , y 
nan 

kier haci cambio na nan mes 
curpa fisico,y nan comportacion 
emocional y sexual, pa asina de- 
mostra 

cu nan ta malcontento cu Dios. Y 
esey ta un peligro hopi grandi cual 
ta hiba na furia di Dios, si no tin 
arepentimento ( Genesis 19:1-25). 
Tur esaki ta hiba nos na e cono- 
cemento di locual ta para scirbi 
den 2 Pedro 3:7 ta puro berdad, 
pasobra 

Dios lo destrui e mundo aki cu 
candela,y candela for di shelo, 
cual ta mas poderoso cu tur bom 
nuclear 

, di Merca, Rusia, China y tur otro 
pais cu tin poder nuclear, cual ta 
menasando esnan cu no tin 
diariamente. 

Murmuracion no ta agrada Dios, 
y ta provoca rabia di Dios.( Num- 
eronan 11:1). 

Murmuracion contra lidernan or- 
dena pa Dios,y murmuracion con- 
tra locual Dios a aproba tin su 


Tipline: 585 9500 


e-mial: solodipueblo@gmail.com 


secuencia.(Numbernan 12:1-16). 
Murmuracion no ta productivo 
e ta mustra ingratitud.( Mateo 
20:1-6) 

Mumuracion ta lanta rabia innec- 
esario.( Lucas 5:30). 
Murmuracion ta trece desunion.( 
Hechonan 6:1). 

Murmuracion ta encurasha deso- 
bendencia .( Salmo 106). 
Murmuracion ta stroba bo di 
comprende e palabra di Dios. 
Mumuracion ta haci hende men- 
talmente malo, pensando cu Dios 
tin algo contra nan.( Deuterono- 
mio 

1:97). 

Murmuracion no ta bon pa bo 
salud Spiritual, Mental, Emocio- 
nal y Fisico. ( Numbernan 14 :26- 
35). 

Hende no tin mester di murmura 
pasobra Dios tin control di tur 
cos.( Romanonan 8:28). 


Den e ultimo temponan lo tin bo- 
fonadonan, cu ta sigi tras di nan 
pasionnan perverso,esaki nan ta 
esnan cu ta causa 
division, hendenan sensual, cu no 
tin e Spirito.( Judas 1:18-19). 

Haci tur cos sin murmura ni dis- 
cuti.Pa boso proba boso mes, di ta 
sin culpa,y inosente,yuinan di 
Dios,sin reproche,meymey di un 
generacion corumpi,entre caul- 
nan boso ta briya manera lusnan 
den 


mundo. ( Filipensenan 2:14-15). 
Laga tur amargura furia, rabia, 
griteria,y calumnia,wordo kita for 
di boso,hunto cu tur malicia.Y 
pordonando otro mescos cu Dios 
den Cristo a pordona boso.( Ef- 
esionan 4:31-32), 

Awendia tin mumuracion mod- 
erno calificando e palabra di Dios 
como anticua, bisando cu e no ta 
pas den e tempo cu nos ta biba, 
pero un cos tur hende ta lubida, 
cu e tempo no ta di nos. Dios tin 
tur dominio riba e tempo y clima. 
(Salmo 103:19). 

Murmuracion ta aleha bendicion 
di Dios for di nos bida. 
Sinceramente, Pastor Marcel Ba- 
lootje. 


Sopi DI LETRANAN 

scarf ice 
gloves 
mittens 
snow 
snowman 


heating 


cold 
wind 


ice skates 
hot chocolate 
reindeer 

frozen 
jacket 
sweater 
chilly 
fireplace 
snowball 

Inscripcion a habri pa 
Arte di Palabra 2022 


Departamento di Cul- 
tura Aruba (DCA) bou di 
auspicio di Ministerio di 
Cultura ta organisa anu- 
almente e proyecto Arte 
di Palabra (AdP), compe- 
tencia literario di poesia 
y cuenta cortico pa scol 
secundario y avansa. 


E aña aki lo ta bay ta e 
di 16 edicion di AdP cu lo 
tuma luga dia 21 di april 
2024 na Cas di Cultura. 


Tur alumno di scol se- 
cundario di klas 1 te 
cu 6 y EPI klas 1-2, por 
participa y por inscribi 
serca nan docente di Pa- 
piamento of via artedip- 
labra@gmail.com te cu 
dia 24 di maart 2024. 


Por participa den seis 
diferente categoria: 


Poesia 


A. Poesia existente 
klas 1-2 


B. Poesia original, klas 
1-2 


C. Poesia original, klas 
3-6/ EPI klas 1-2 


Cuenta cortico 


A. Cuenta existente, 
klas 1-2 


B. Cuenta original, 
klas 1-2 


G; Cuenta original, 
klas 3-6/ EPI klas 1-2 


Ganado di cada categoria 
lo bay representa Aruba 
den e final di AdP ABC, 
cu ta competencia in- 
terinsular entre e gana- 
donan di Aruba, Bonaire 
y Corsou. AdP ABC lo 
tuma luga dia prome di 
juni 2024 na K-Center 
Corsou. 


Pa mas informacion por 
yama na DCA su number 
di telefon: 5822185, of 
sigui pagina di FB Arte 
di Palabra Aruba 


pr i T -A = n psa ha 


VALIDO TE DIARANSON 17 DI JANUARI 
2024, 18:00 ORA 
TEMPO: 


AWE TARDI Y AWE NOCHI: 
PARCIALMENTE NUBLA CU UN POSIBLE 
AWACERO PASAJERO 


DEN MARDUGA Y MAYAN: PARCIALMENTE 


NUBLA CU UN AWACERO PASAJERO 
TE BREVE 


AVISO/ ALERTA: 


UN AVISO PA BOTO CHIKITO TA NA VIGOR 
PA PARTINAN 


OOST TE NOORDWEST DI COSTA Y RIBA 
LAMA HABRI. as 


BIENTO LO TA FOR DI DIRECCI 
= MODERA 
TE BASTA FUERTE, FUERTE TE DURO DEN 
RAFAGA; 


TEMPERATURA (GRADO CELSIUS) MAX / 
MIN LO TA: 32 / 26 


data 
Dto 
= 

2024 CU EXITO! 


NAME è 


Shonnan amante di bon 
domino, Captain Magda di 
Team Snor a 

hinca un ekipo monster 
den otro diasabra ultimo 
n'e palacio di pega piedra, 
e unico y 

exclusivo Domino Square 
Garden na Kudawecha. E 
prome wega caba, Team 
Snor ta 

demostra nan “winning 
formula” ora cu Junior y 
Pierre pasa e prome sapa- 
to blanco di 

ekipo y di afia nobo! E 


prome mita di tempo ta 
bay sam-sam pero cu 
Team Snor 

demostrando nan rival 
Team Tsunami cu ta Team 
Snor tin e “edge”. Pocopo- 
co e ekipo 

bou guia di Captain Mag- 
da ta piki mas punto cu 
Tsunami, y ora halftime 
bati, Snor ta 

ganando cu 11 - 7. 
Despues di e snacknan 
completamente gratis, 
cortesia di Domino Square 
Garden, Snor 


Perez ta entrega e trofe- 
onan di nan torneo “Nos 
cu Nos 2023” n'e gana- 
donan, esta 

Stanley Cecilia y Jeff Ruiz. 
Ta n'e momento aki, Capi- 
tan di Tsunami ta bisa 
Snor pa 

miho nan disfruta y cel- 
ebra awo, ya cu den di dos 
rond ta Tsunami lo bay cu 
e victoria. 

Di biaha Team Snor ta 
contesta e “sofiamento 
lanta” aki čun otro sapato 
blanco y 

ganando 4 wega tras di 
otro! Score ta 15 - 7 na fa- 
bor di e ekipo di Snor Per- 
ez! Team 

Tsunami ta manera nan 
ta bisa na Hulandes, pone 
“alle hens aan dek!” y pur- 
ba style di 

scapa locual por scapa ai- 


TEAM SNOR TA HABRI ANA 


nda dje wega. Mester duna 
Tsunami un pluimpje si pa 
a 

wanta duro den di dos 
rond y gana 10 wega, pero 
Captain Magda tabatin 
dos djaca 

bieu, Roy Sneek y Ronny 
Tromp, poni come “Safe- 
guard” pa cera e porta y 
“close the 

deal” cu 21 - 17! Celebra- 
cion grandi a cuminsa di 
biaha cerca Team Snor, ya 
cu nan tin 

dos aña traï otro ta habri 
perdiendo nan wega di 
salida, pero e aña aki, 
danki na 

strategia nobo di Cap- 
tain Magda, ta otro gay lo 
canta! Team Snor ta habri 
2024 cu exito 

y ta priminti cu e aña aki 
cos lo bira spannend! 


ORACION DI DIA 


Un dia fructifero y cu Dios brasa 


boso cu Su amor paternal 
”A traha sabbat pa hende y no hende pa 
sabbat”(Marco 2, 27) 
Evangelio di awe ta yama nos atencion riba loke ley 
ta regla den bida: 
ordena e relacion den nos comunidad pa haci nos 
bira consciente di nos propio responsabilidad den e 
sociedad di cual nos ta forma parti como 
ser humano. E palabra ”ley” of regla por irita nos 
un poco. Principalmente ora nos atencion wordo 
yama riba loke nos a haci robes of ora nos a keda 
sin haci algo. E camindanan di Dios no ta nos 
camindanan pa via di nos debilidad como ser hu- 
mano. Den nos relacion cu nos ruman, ta surgi 
problema, pregunta, disgusto cu tin biaha nos 
no por comprende. Experiencia humano ta mustra 
nos tentacion humano. 
Como ser humano nos tin tendencia di haci hende 
catibo di ley. Mientras cu ley a wordo diseña pa sirbi 
humanidad, tin bes nos no por comprende e actitud 
di nos ruman. Tin bes hasta nos no por comprende 
nos mes actitud. Nos ta bira consciente di esaki ora 
nos tuma nota cu Dios no ta scoge poderosonan pa 
cumpli cu Su trabou aki na mundo. Al contrario, 
E ta scoge humildenan pa mustra poderosonan Su 
caminda. 
Oracion: Señor, manda nos Bo Spirito Santo, e 
Spirito di amor pa nos sa di busca Bo camindanan 
pa por sirbi nos rumannan den tur humildad. 
Amen. 

Polis a detene e conosido “Betto” kende 
kier a ataca un persona y su cacho cu 
cuchiu den Panamastraat 


Dialuna madruga a drenta 
informe di cu tin un per- 
sona arma cu un cuchiu 
y cu lo kier staka un per- 
sona y su cacho, mesora a 
dirigi patruyanan na e si- 
tio. Na yegada di e patruya 


a bin encontra e conosido 
“Betto” y a detene y confis- 
ca e cuchiu cu e tabata tin 
den su poder. Polis a bisa e 
otro persona cu e por bay 
recherche entrega keho 
contra di e agresor. 


Sweet Pan Music Productions 
ta presenta 'Honor to Connor Steelband 
Extravaganza' dilanti Charlie's Bar den 
mainstreet na San Nicolas 


‘Sweet Pan Music Produc- 
tions’ un biaha mas ta bay 
organisa e evento musical, 
‘Honor to Connor Steel- 
band Extravaganza’, y es- 
aki lo ta e di tres edicion 
di e evento. 

Unda nos ta recorda e fe- 
cha natal di e Pionero y 
Legendario den musica di 
Steelpan Sr. Edgar Connor 
(d.f.m.) tata di nos artis- 
tanan grandi den musica 
di Steelpan, Nico Connor 
y Lee Connor. Nos lo con- 
memora y honra Sr. Edgar 
Connor cu e evento musi- 
cal aki dedica na su memo- 
ria. Sweet Pan Music bou 
direcion di Nico Connor y 
Aruba Panman Founda- 
tion bou direcion di Lee 


Connor semper a mantene 
e musica di Steepan bibo 
y hibe tambe den educa- 
cion di nos muchanan y 
nan lo keda crea diferente 
plataforma pa sigi encu- 
rasha otro Steelbands, 
Steelpan Players, y crea e 
interes entre hobennan pa 
e instrumento di Steelpan 
pa asina sigi aporta na e 
herencia musical di Steel- 
pan y aporta na Cultura di 
Aruba. 


Nos ta invita e pueblo di 
Aruba pa assisti na e even- 
to musical aki dedica na 
Sr. Edgar Connor (d.f.m.) 
riba su fecha natal y tam- 
be celebrando Carnaval su 
di 70 aniversario den cual 


Sr. Edgar Connor a aporta 
en grande cu su musica di 
Steelpan. E evento aki cu 
lo tuma lugar diahuebs dia 
18 di Januari 2024 den 
mainstreet na San Nicolas 
dilanti Charlie’s Bar, y e ta 
completamente gratis pa e 
pueblo di Aruba por dis- 
fruta di dje. 


Artistanan Steelbands cu 
lo forma parti di e pro- 
grama ta: 


"The Boyz Dem" 

"Jeremy Lampe & Friends" 
"Studiantenan di Aruba 
Panman Foundation" 
"The Aruba Invaders" 
"Nico Connor - Lee Con- 


nor 


HONOR TO 


CONNOR 

Parlamentario independiente mr. dr. Rycond Santos do Nascimento: 


Amor pa Aruba ta motibo pa 
apoya Presupuesto 2024 
16 di januari 2024 


Riba dia 18 di december 


2023 Rycond do Nasci- 
mento vota pro e Presu- 
puesto 2024. El a tuma su 
tempo 

pa scucha tur argumento 
na fabor y contra e pre- 
supuesto aki. Tambe el a 
compara e presupuesto 
aki cu 

nos historia di finansas 
publico. 

Segun e analisis di Do 
Nascimento presupuesto 
2024 tin dos aspecto cu 
ta haci e historico. Desde 
1986 

gobierno a hiba un mane- 
ho financiero desastroso, 
culminando cu deficitnan 
promedio di 300 miyon pa 
afia durante e periodo 
2011-2014. Pa colmo e 
proyecto Bo Aruba a costa 
mas cu un biyon florin, 
mientras cu e administra- 
cion di di e proyecto taba- 
ta asina malo cu te awe ta 
imposibel pa investiga ken 
tura strica miyones. P'esey 
Hulanda a obliga gobier- 
no na 2015 pa drenta un 
trayecto mas sostenibel. 
Desde cu Aruba conoce 
supervision financiero a 
tuma casi dies aña pa Aru- 
ba logra su prome 
presupuesto consecutivo 
cu ta na tempo y alabes tin 


un surplus. Porfin Aruba 
ta riba e bon caminda, bao 
liderazgo femenino di se- 
nora Evelyn Wever-Croes, 
pa logra aplica responsab- 
ilidad y disciplina fiscal 
den 

forma structural, percu- 
rando cu nos ingresonan 
ta supera nos gastonan. 
Tin un otro aspecto mas 
cu ta haci Presupuesto 
2024 historico. Semper 
gobiernonan tabata duna 
prioridad na interesnan 
partidista y personal riba 
e consehonan profesional, 
manera esun di Algemene 
Rekenkamer, Raad van 
Advies y nos Sociaal Econ- 
omische Raad. P’esey awe 
nos tin problema cu dump 
na Parkietenbos y e RWZI 
na Bubali. Pa motibo di e 
mal maneho desde 1986 
awe poder di compra ta 
abao, cuido medico ta sub- 
optimal y problemanan 
social ta grave. Semper 
politiconan a enrikece nan 
mes. Nos por a mira esey 
den e casonan di Paul 
Croes, Benny Sevinger, 
Alan Howell y Guillfred 
Besaril. 

Tabata normal pa nan 
fix yen trabaonan den e 
aparato gubernamental, 
manera Otmar Oduber a 


PUEBLO A HANA SU 


le 
= 

of 
Z 585-9500 


fix Hans 

Geerman y aparentemente 
“tur” tabata duna benefi- 
cionan special na comer- 
ciantenan acerca na nan 
partido, enrikeciendo asi- 
na hende manera Leoncita 
Arends. 

Presupuesto 2024 ta mar- 
ca un prome kiebro visibel 
cu e politica bieu y corup- 
to. Pa prome biaha e 
mayoria di e maneho den 
e presupuesto ta yiu di un 
colaboracion profesional 
entre Aruba y Hulanda. 
Gobierno a haci un canti- 
dad di estudio sistematico 
(doorlichtingen) cu a in- 
forma unda mester bin 
cambio. Esey no ta nifica 
cu nepotismo a ser eradica 
totalmente, pero echo ta 
cu nos ta riba un rumbo 
nobo cu tin e potencial pa 
deshaci di e mal goberna- 
cion di pasado. Asina nos 
por crea un aparato 
gubernamental mas com- 
petente, aumenta calidad 
di nos enseñansa y crea un 
economia cu ta brinda 
mas oportunidad pa nos 
ciudadanonan por florece. 
Do Nascimento ta rechasa 
manera cu algun politi- 
conan ta uza e dolornan 
real di e ciudadano pa haci 
comosifuera cu ta gobier- 
no actual a crea pobresa. E 
politica di corto plazo aki 
ta diseña pa enrikece e 
clase politico, mientras 
pueblo ta empobrece. No 
lubida cu tur placa cu go- 
bierno fia, ta pueblo ta 
paga 

bek cu interes den forma 
di impuesto riba cabes di 
nos yiunan y nietonan. 
Tambe Do Nascimento ta 


rechasa e apoyo cu Accion 
21, RAIZ y Gerlien Croes a 
duna na mensahe cu Mike 
Eman ta e solucion door 
di vota pro e mocion cu 
Mike a trece dilante. 
Amor pa Aruba ta mo- 
tibo pa apoya Presupuesto 
2024. Ta importante pa 

nos cuminsa cera camin- 
da pa 

cualkier “Old Boys&#39; 
Club” por bolbe pluma e 
pais aki, nos tin e obliga- 
cion moral pa yuda gobi- 
erno keda 

riba e rumbo di un fu- 
turo financieramente sa- 
ludable. Ta ora pa nos re- 
chasa politica tradicional 
y hunto 

lucha pa un structura 


politico-economico nobo. 
Ban compromete nos mes 
cu un politica cu ta im- 
pulsa 

principio y pensamento 
racional. Ban resolve e 
desafionan di nos pais na 
un manera sostenible. Ta 
asina 

so nos por construi un fu- 
turo miho y mas bunita 
pa nos yiunan cu nos ta 
stima. 

